Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12492

b) védelmet nyújtson az elektrosztatikus töltés felhalmozódása okozta veszélyekkel szemben. D. 5. 2. A repülőgépet a villámcsapás katasztrofális hatásai ellen is védeni kell. Kellő figyelmet kell fordítani a repülőgép gyártása során használt anyagokra. D. 6. Kényszerleszállásra vonatkozó rendelkezések D. 6. 1. A repülőgép tervezésekor gondoskodni kell a fedélzeten tartózkodók védelméről kényszerleszállás esetére, hogy megvédjék őket a tűztől és a sebességcsökkenés közvetlen hatásaitól, valamint azoktól a sérülésektől, melyeket a repülőgép belső berendezési tárgyai okozhatnak a sebességcsökkenés bekövetkezése miatt. D. 6. 2. Eszközöket kell biztosítani a repülőgép gyors kiürítéséhez olyan körülményekre, melyek valószínűleg fennállnak egy kényszerleszállást követően. Ezeket az eszközöket a repülőgép utasainak és a személyzet kapacitásának összhangba hozásával kell meghatározni, és alkalmasnak kell lenniük a kívánt cél eléréséhez. D. 6. 3. Az utaskabin belső kialakításának, a vészkijáratok helyének és számának, - beleértve a menekülő útvonalakat és a kijáratok megvilágításának módját és azok elhelyezkedését,- olyannak kell lenni, hogy elősegítsék a repülőgép gyors kiürítését olyan valószínűen előforduló körülmények között, melyek egy kényszerleszállást követően állnak elő. D. 6. 4. Olyan repülőgépeknél, melyeket vízre történő kényszerleszállásra alkalmasnak nyilvánítottak, a tervezésénél maximális megvalósítható mértékben kell gondoskodni arról, hogy kényszerleszállás után a repülőgép utasai, és személyzete a lehető legbiztonságosabb módon tudja elhagyni a repülőgépet. D. 7. Földi kiszolgálás A tervezés során megfelelően kell gondoskodni arról, hogy a földi kiszolgálás tevékenységei alatt (például: vontatás, repülőgépre csatlakozás) minimális legyen a veszély, hogy a repülőgép biztonságos üzemeltetés szempontjából lényeges részei károsodnak, és amely esetleg észrevétlen maradhat. A védekezésnek olyan fajtái, mint például utasítások és korlátozások, számításba vehetők. “E” ALRÉSZ. HAJTÓMŰVEK E. 1. Hajtóművek Jelen Annex VI. Rész Szabványait kell alkalmazni minden hajtómű típusra, melyet helikopteren alkalmaznak elsődleges meghajtó egységként. 2007/70/II. szám E. 2. A forgószárnyak és a hajtómű felépítése a helikopterre E. 2. 1. Általános rész A hajtómű felépítésének és a forgószárnyaknak meg kell felelniük a D Alrész és az E. 2. pont Szabványainak. E. 2. 2. Tervezés, gyártás és működés

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes